Kokousaika Torstai 14.12.2023 klo 19.00 – 20.20 1 / 5

Kokouspaikka Alavieskan seurakuntakoti

|  |  |  |  |  |  |  |
| --- | --- | --- | --- | --- | --- | --- |
| Saapuvilla olleet jäsenet | Varsinaiset jäsenet | Läsnä | Poissa |  | Läsnä | Poissa |
|  | Heikkilä Timo |  X |   |  Raasakka Sakari |  X |  |
|  | Huttunen Anne |  X |  | Saukko Outi |   |  X |
|  | Kauppila Hanna |  X |   | Saukko Valtteri |   |  X |
|  | Nahkala Marjo |  X |   | Taka-Eilola Perttu |  X |   |
|  | Nyrhinen Seppo, pj. |  X |   | Viitamaa Veli-Matti |  X |  |
|  | Ojala Sinikka |   |  X | Vähäkangas Liisa, poistui klo 19.54 |  X |  |
|  | Ojala Susanna |  X |   | Översti Sanna |  X |   |
|  | Pudas Jenny |  X |   |  |  |  |
| Muut saapuvilla olleet |  |  |  |  |  |  |
|  | Lavanti Erkki, kirkkoherra |  X |  |  |  |  |
|  | Tarja Ylikauppila, pöytäkirjanpitäjä |  X |  |  |  |  |

Alkuhartaus Kirkkoherra Erkki Lavanti

Laillisuus ja Kokous todettiin lailliseksi ja päätösvaltaiseksi.

päätösvaltaisuus

Pöytäkirjan tarkastus § 43

Pöytäkirjan allekirjoitus Puheenjohtaja Pöytäkirjanpitäjä

 Seppo Nyrhinen Tarja Ylikauppila

Pöytäkirjan tarkastusPöytäkirja on tarkastettu ja todettu kokouksen kulun mukaiseksi.

Pöytäkirjan käsittelylehdet on samalla varustettu nimikirjaimillamme.

 Tarkastusaika \_\_\_\_\_.\_\_\_\_\_.20\_\_\_\_\_\_

 Jenny Pudas Perttu Taka-Eilola

Nähtävilläpito Pöytäkirja on pidetty yleisesti nähtävillä kirkkoherranvirastossa

\_\_\_\_\_\_.\_\_\_\_.2023 – \_\_\_\_\_\_.\_\_\_\_\_\_.2024 viraston aukioloaikoina.

 Alavieskan seurakunnan

 kirkkoherranvirastossa \_\_\_\_\_\_.\_\_\_\_\_\_\_.\_\_\_\_\_\_\_\_\_\_\_\_\_\_\_ Kirkkoherra Erkki Lavanti

 2 / 5

**41 § Kokouksen avaus**

Kirkkovaltuuston puheenjohtaja Seppo Nyrhinen avasi kokouksen klo 19. Kokous aloitettiin puoli tuntia myöhemmin ilmoitetusta aloitusajasta, koska museotutkija Mikko Salo kertoi esineinventoinnistaan Alavieskan seurakunnassa.

**42 § Kokouksen laillisuus ja päätösvaltaisuus**

Kirkkovaltuusto kokoontuu, kun kokoontuminen määräaikana käsiteltäväksi säädettyjen asioiden takia on tarpeen tai kun valtuuston puheenjohtaja muutoin katsoo sen tarpeelliseksi (KJ 8:3). Kokouskutsussa on ilmoitettava kokouksen aika ja paikka ja siihen on liitettävä luettelo käsiteltävistä asioista. Kutsu asialuetteloineen on lähetettävä kirkkovaltuuston jäsenille viimeistään viikkoa ennen kokousta sekä pidettävä seurakunnan ilmoitustaululla viikon ajan ennen kokousta (KJ 8:5).

Kun nimenhuuto on toimitettu, valtuuston on todettava, onko kokous laillisesti koolle kutsuttu ja päätösvaltainen (KV työjärjestys 3§). Todetaan että kokouskutsut on lähetetty kirkkovaltuuston jäsenille 7.12.2023. Kokouskutsu on ollut nähtävillä seurakunnan ilmoitustaululla 6.12.2023 lähtien. Kirkkovaltuusto on päätösvaltainen, kun paikalla on enemmän kuin puolet jäsenistä (KL 7:4).

**Esitys**: Todetaan läsnäolevat ja kokous laillisesti kokoon kutsutuksi.

**Päätös**: Hyväksyttiin esityksen mukaisesti.

**43 § Pöytäkirjan tarkastus**

Kirkkovaltuusto valitsee kaksi pöytäkirjantarkastajaa tarkastamaan kokouksen pöytäkirjan. Valtuusto voi erikseen päättää, että pöytäkirja tai sen osa tarkastetaan heti. Jos pöytäkirjan-tarkastajien suorittamassa tarkastuksessa pöytäkirjan sisällöstä jää vallitsemaan erimielisyys, valtuusto tarkastaa pöytäkirjan tältä osin seuraavassa kokouksessa (KV työjärjestys § 4).

**Esitys:** Ilmoitus pöytäkirjan nähtävillä olosta on kirkkoherranviraston ilmoitustaululla 6.12.-14.12.2023. Kokouksen tarkistettu pöytäkirja on yleisesti nähtävänä kirkkoherranvirastossa sen aukioloaikoina 15.12.2023-15.1.2024. Pöytäkirjantarkastajiksi valitaan ehdotusten mukaisesti 2 henkilöä. Päivämäärät, jolloin pöytäkirja on nähtävänä, vahvistetaan. Pöytäkirja tarkastetaan 15.12.2023 mennessä. Pöytäkirjan tarkastajiksi valitaan aina läsnäolevista kaksi, aakkosjärjestyksen mukaisessa järjestyksessä.

**Päätös:** Pöytäkirjantarkastajiksi valittiin Jenny Pudas ja Perttu Taka-Eilola.

 3 / 5

**44 § Kokouksen työjärjestys**

Kokouksen työjärjestyksen hyväksyminen. Jos asia on kiireellinen eikä tarkoita uutta määrärahaa tai entisen korottamista, kirkkovaltuusto voi päättää ottaa sen käsiteltäväksi, vaikka sitä ei ole mainittu kokouskutsussa (KJ 8:5). Kirkkovaltuuston kokoukset ovat julkisia, jollei valtuusto jonkin asian osalta toisin päätä (KL 7:6).

**Esitys:** Hyväksytään kokouksen asialista työjärjestykseksi sillä lisäyksellä, että kirkkovaltuuston jäsen Marjo Nahkala tuo asian muihin asioihin.

**Päätös:** Hyväksyttiin esityksen mukaisesti.

**45 § Uusi hallintosääntö**

**Kn 29.11.2023 § 88**

Heinäkuun 1. päivänä 2023 voimaan tulleen kirkkolain (652/2023) 3 luvun 7 §:n mukaan kirkkovaltuusto määrää päätösvallan siirrosta hallinto- tai johtosäännössä. Kirkkovaltuusto myös hyväksyy seurakunnan hallintosäännön ja se sisältää tarpeelliset määräykset:

1) seurakunnan hallinnon järjestämisestä ja toimielimistä;

2) päätösvallan siirtämisestä toimielimille ja johtaville viranhaltijoille;

3) toimielinten päätöksentekotavoista ja hallintomenettelyistä;

4) toimielinten kokousmenettelyistä.

Hallintosääntö korvaa nykyisen kirkkovaltuuston työjärjestyksen sekä kirkkoneuvoston ohjesäännön. Koska hallintosäännön laatiminen on uuden kirkkolainsäädännön mukaan pakollista, entiset hallintoa ohjaavat asiakirjat lakkaavat automaattisesti, kun uusi hallintosääntö astuu voimaan.

Kirkkohallitus on julkaissut yleiskirjeessä 29/2023 mallin hallintosäännöstä perusteluineen. Malli on tehty niin yksittäisiä seurakuntia kuin seurakuntayhtymiäkin varten, joten se on huomattavasti laajempi kuin nyt liitteenä oleva Alavieskan seurakunnan hallintosäännöksi esitettävä asiakirja. Liite nro 1.

Uutta hallintosääntö ei ole tarpeen alistaa tuomiokapitulin vahvistettavaksi, vaan se on seurakunnan itse päätettävissä.

**Kirkkoherran esitys:**

Kirkkoneuvosto hyväksyy liitteen mukaisen ohjesäännön Alavieskan seurakunnan hallintosäännöksi ja lähettää sen edelleen kirkkovaltuuston vahvistettavaksi.

**Kirkkoneuvoston päätös:** Hyväksyttiin esitys kirkkovaltuuston käsiteltäväksi.

**Kirkkovaltuuston päätös:** Hyväksyttiin ja vahvistettiin hallintosääntö yksimielisesti.

 4 / 5

**46 § Uusi taloussääntö**

**Kn 29.11.2023 § 89**

Heinäkuun alussa voimaan tulleen uuden kirkkolain myötä on seurakunnassa päivitettävä vanhoja ohje- ja johtosääntöjä. Kirkkohallitus on julkaissut mallisäännön seurakunnan uudeksi taloussäännöksi, jossa on otettu huomioon uuden kirkkolain edellyttämät muutokset.

Alavieskan seurakunnan taloussääntöesitys tuodaan kokoukseen. Liite nro 2.

**Kirkkoherran esitys:**

Kirkkoneuvosto hyväksyy Alavieskan seurakunnan taloussäännön ja lähettää sen edelleen kirkkovaltuuston vahvistettavaksi.

**Kirkkoneuvoston päätös:** Hyväksyttiin esitys kirkkovaltuuston käsiteltäväksi.

**Kirkkovaltuuston päätös:** Hyväksyttiin ja vahvistettiin uusi taloussääntö yksimielisesti.

**47 § Muut mahdolliset asiat**

Kirkkovaltuutettu Marjo Nahkala kysyi EU ruokakorteista, onko ne käytössä Alavieskan seurakunnassa.

Diakoniatyöntekijä Marjaana Juola kävi kertomassa tilanteesta: EU ruokakortteja on jaossa Alavieskan seurakunnassa. Ensimmäinen erä on tullut joulukuun alussa käyttöön. EU ruokakorteista jaettu nyt noin puolet.

Kirkkovaltuutettu Timo Heikkilä aloitti keskustelun kirkkovaltuuston vaalista alkuvuodesta 2023. Kirkkoneuvoston jäsenien valinta ei hänen mielestään mennyt keskustellen ja avoimesti. Käytiin asiasta keskustelua tässä kokouksessa.

Kirkkovaltuutettu Timo Heikkilä toi esille sen, että seurakunnan väki ei ole aktiivisesti mukana seurakunnan tilaisuuksissa. Esimerkiksi Itsenäisyyspäivän seppeleen laskemisen jälkeen ei ollut juhlaan lähteviä. Käytiin asiasta keskustelua valtuutettujen kesken.

**48 § Ilmoitusasioita**

Kirkkoherra ilmoitti kirkkovaltuustolle seuraavat asiat:

* Taloudenhoitaja kertoi talouden toteumasta päivämäärällä 13.12.2023. Tilikauden tulos on tällä hetkellä ylijäämäinen 64.981,69 €. Kirkollisverotulot 1-11/2023 ovat kasvaneet 10,64 % ed. vastaavasta ajasta. Kirkollisverotulo 1-11/2023 on 536.283,54 €. Palkkakustannukset ja ostot ovat budjetissa. Talouden tilanne näyttää hyvältä.
* Kirkolliskokouksen vaalipäivä on tiistaina 13.2.2024.
* Kirkkoneuvoston kokous to 14.3.2024 klo 18.30.
* Kirkkovaltuuston kokous to 23.5.2024 klo 18.30.

 5 / 5

**49 § Valitusosoitus**

Valitusosoitus liitetään pöytäkirjaan.

**50 § Kokouksen päättäminen**

Puheenjohtaja Seppo Nyrhinen kiitti kirkkovaltuuston jäseniä rakentavista keskusteluista ja hyvistä päätöksistä. Puheenjohtaja toivotti kaikille hyvää joulua ja hyvää uutta vuotta.

Kokous päättyi klo 20.20.

Illan päätteeksi veisattiin virrestä 30 Maa on niin kaunis, säkeistöt 1 - 3.